Kejuruteraan komputer

Kejuruteraan komputer merupakan salah satu cabang daripada ilmu kejuruteraan. Kejuruteraan komputer menggabungkan ilmu kejuruteraan elektronik dan sains komputer untuk membentuk peranti elektronik terbenam berkonsep digital. Ia berbeza dengan kejuruteraan elektronik di mana mereka hanya mencipta peranti elektronik tunggal. Empat cabang penting yang menjadi teras dalam kejuruteraan komputer ialah sistem terbenam (embedded system), pemprosesan isyarat digital (digital signal processing), sistem komputer dan sistem logik."Computer Engineering" , University of Saskatchewan, dicapai pada 08 Julai 2011.

Pendidikan dalam kejuruteraan komputer
Pelajar yang mengambil jurusan kejuruteraan komputer akan diajar mengenai asas dalam litar elektronik berkonsep analog dan digital. Mereka juga akan diajar ilmu-ilmu dalam bidang sains komputer seperti bahasa pengaturcaraan, struktur data, merekabentuk perisian dan sistem rangkaian. Pendidikan ini penting bagi menyediakan pelajar yang berkemahiran dalam teori dan amali."Bachelor of Computer Engineering", Official Website of FKEKK, UTeM, dicapai pada 08 Julai 2011.

Bahasa pengaturcaraan
Bahasa pengaturcaraan merupakan pendidikan paling teras dalam kejuruteraan komputer. Pelajar akan didedahkan dengan beberapa bahasa pengaturcaraan yang biasa diguna sekarang seperti C++, PHP, MySQL dan juga HTML. Bahasa pengaturcaraan ini penting kerana ianya akan memberi isyarat atau arahan kepada sistem mikropemproses tentang apa yang perlu dilakukan dalam sebuah alat peranti elektronik digital."programming language", What is programming language? - A Word Definition From the Webopedia Computer Dictionary, dicapai pada 08 Julai 2011.

Kebiasaannya, jurutera dalam bidang kejuruteraan komputer akan menyiapkan carta alir mengenai aturcara yang akan mereka buat. Carta alir ini mengandungi proses-proses yang akan dilakukan serta sedikit latar belakang mengenai bahasa aturcara yang akan mereka gunakan.

Struktur data

Struktur data digunakan untuk menyusun data-data di dalam sistem mikropemproses secara tersusun dan teratur. Ini akan memudahkan sistem mikropemproses memproses data-data dengan cekap dan efisien. Struktur data yang baik ialah apabila sistem mikropemproses menggunakan sedikit sahaja memori untuk melaksanakan sesuatu proses yang telah diarahkan oleh bahasa pengaturcaraan.Steven S. Skiena "Lecture 1 -- Data Structures and Programming", Steven Skiena - Department of Computer Science Stony Brook University , dicapai pada 08 Julai 2011.

Reka bentuk perisian
Kebanyakkan peranti elektronik pada masa kini menggunakan konsep digital. Oleh itu, sesebuah perisian amat penting bagi peranti elektronik tersebut. Perisian bertindak sebagai perantaraan di antara pengguna dan peranti elektronik itu. Pengguna membuat pilihan melalui perisian tersebut dan perisian akan menghantar segala arahan yang sudah diterima ke sistem mikropemproses untuk melakukan tindakan selanjutnya.

Untuk membuat perisian, bahasa pengaturcaraan sangat diperlukan. Perisian yang baik ialah perisian yang mesra pengguna serta tidak menghantar banyak arahan kepada sistem mikropemproses untuk proses yang mudah.

Sistem rangkaian
Sistem rangkaian amat berguna bagi sesebuah organisasi yang mempunyai ramai pekerja dan memerlukan penggunaan atas talian untuk memberitahu pengumuman serta tugas-tugas kepada pekerja lain. Bagi mereka yang mengambil kejuruteraan komputer, mereka dikehendaki mempunyai pengetahuan meluas dalam menyediakan sistem rangkaian komputer-komputer supaya sistem rangkaian ini dapat berjalan dengan baik serta mempunyai kawalan keselamatan yang kukuh.

Peluang pekerjaan
Peluang pekerjaan dalam bidang kejuruteraan komputer semakin meluas memandangkan banyak syarikat pada masa kini mengaplikasikan konsep digital dalam peranti elektronik mereka. Syarikat-syarikat besar seperti Intel dan Western Digital kerap kali merekruit pelajar-pelajar dalam bidang kejuruteraan komputer untuk diserapkan ke dalam syarikat mereka. Antara ciri-ciri syarikat yang memerlukan pekerja dalam bidang kejuruteraan komputer ialah:"Computer Engineer – Career Profile", About.com Tech Careers, dicapai pada 08 Julai 2011.
 Pembangunan produk elektronik
 Syarikat telekomunikasi
 Pembangun perisian komputer

Rujukan


Komputer
Kategori:Kejuruteraan elektrik
Kategori:Sains komputer